
Н А Р Е Д Б А
ЗА ОПАЗВАНЕ НА СЕЛСКОСТОПАНСКОТО ИМУЩЕСТВО
(приета с решение № 43/24.06.2004 г. на ОбС - Пирдоп; изм. и доп.  с Решение № 127/25.09.2025 г. на ОбС – Пирдоп)
I. ОБЩИ ПОЛОЖЕНИЯ
Чл.1. (1) Тази Наредба урежда опазването на селскостопанското имущество от повреди, унищожаване, кражби и присвояване, както и реда за обезщетяване на причинени вреди в Община Пирдоп.
[bookmark: _Hlk184904844]Чл.2 (1) Под ”селскостопанско имущество” по смисъла на тази наредба се разбират:
1. селскостопанските земи / обработваеми земи,естествени ливади и пасища/;
2. полските култури,трайните и цветни насаждения,оранжериите;
З. селскостопанските животни и птици,пчелите,бубите,както и рибите от водоеми на регистрирани земеделски производители;
4. селскостопанската продукция / ДВ.бр.45 / 1984г./
5. противоерозионни и мелиоративни съоръжения;
6. селскостопанските постройки и съоръжения, инвентарът,машините,торовете и други движими и недвижими вещи,които служат пряко на селското стопанство.
[image: ]Чл.3 (1). По реда на тази наредба се установяват и обезщетяват всички вреди,причинени на селскостопанското имущество от граждани, държавни и общински органи и организации.
(2) По този ред се определят вреди и присъждат обезщетения и срещу лицата, които солидарно с причинителя или лично отговарят за неговите действия.
(3) Увреденият може да търси гражданска отговорност от причинителя на вредата и по общия ред, без да прибягва по реда, предвиден в тази наредба.

[bookmark: _Hlk184905614]Чл.4 (1) Не подлежат на установяване и обезщетяване по реда на тази наредба вреди, които са причинени:
1. от природни бедствия,
2. неизвестен извършител
З. наемател на селскостопански имот без надлежен договор,
4. пчелни семейства, които не са регистрирани в регистъра на Общината съгласно Закона за пчеларството;
5. на селскостопанско имущество,намиращо се в райони на населени места, в които е забранено извършването на съответната селскостопанска дейност; 
(2). В случаите, когато друг нормативен акт предвижда специален ред за установяване на щети и нарушения се прилага съответния нормативен акт.
[bookmark: _Hlk184905657]	

II. ОРГАНИ НА ОПАЗВАНЕТО
Чл.5. (1). Кметът на Общината организира, ръководи и контролира опазването на селскостопанското имущество на територията на Общината.
(2). Кметът на кметство Душанци организира опазването на селскостопанското имущество на територията на кметството, организира и ръководи полската охрана, издирва нарушителите и взема мерки за възстановяване на вредите.
Чл.6. (1) Органи по опазването по смисъла на тази наредба се определят със Заповед на кмета на Общината:
1. специалистите по селското стопанство в общината;
2. полски пазачи;
З. доброволни сътрудници.
(2) При изпълнение на своите функции доброволните сътрудници имат правата и задълженията на длъжностни лица.
Чл.7. (1) Полските пазачи се назначават и уволняват със заповед на кмета на общината.
(2) Правата и задълженията на полските пазачи се уреждат със Закона за опазване на селскостопанското имущество и правилника за прилагането му.
(З) Полските пазачи и доброволните сътрудници имат право:
1. Когато разполагат с достатъчно данни за нарушение те имат право:
- Да извършват проверка на личен багаж;
[image: ]- Да задържат откраднатото или присвоеното имущество след съответните разрешения;
- Принудително да отвеждат нарушителите в Общината, /Кметство Душанци/ или РПУ — Пирдоп.
2. Полските пазачи и доброволните сътрудници са длъжни:
- Да установяват вредите и издирват нарушителите;
- Да съставят актове за констатирани нарушения;
- Да опазват от вреди селскостопанското имущество;
- Да откарват заловените животни от местата забранени за паша в капаните.
Чл.8.(1) Методическото ръководство на полската охрана се извършва от Община Пирдоп.
(2) Кмета на Общината ежегодно, след приключване на селскостопанската година се отчита пред общинския съвет за дейността по опазване на селскостопанското имущество.
III. УСТАНОВЯВАНЕ НА ВРЕДИ И ОБЕЗЩЕТЕНИЯ
Чл.9.(1) Вредите, причинени от нарушител се установяват по заявление на потърпевшия или с акт, съставен от органа по охраната на селскостопанското имущество по образец. По съставения акт, нарушителят може да даде писмени възражения в 7 / седем/ дневен срок от съставянето му, след което кмета на Общината издава Наказателно постановление.
(2). При сложни случаи вредите се установяват от комисия, назначена със Заповед от кмета на Общината, която изяснява следното:
1. Характера и размера на вредите;
2. Размера на обезщетението;
З. Други обстоятелства във връзка с нарушението.
(З). Комисията съставя протокол за посочените в предната алинея обстоятелства, който се връчва на нарушителя и ощетения срещу подпис . Обезщетението се търси чрез Районен съд по общия ред.
IV. ЗАБРАНИТЕЛНИ РАЗПОРЕДБИ
Чл.10. (1). Забранено е: без разрешение, кастренето и изкореняването на дървета в селскостопанските земи и по границите между тях, както и покрай горите, пътищата и поречието на деретата и реките.
(2). Разрешението за отсичането до 5 броя, кастренето и изкореняването на посочените в ал.1 дървета се дава от кмета на Община Пирдоп, въз основа на писмена молба и изложени в същата уважителни причини.
[bookmark: _Hlk184906529]Чл.11.(1) Забранява се отсичането и изкореняването на орехови, кестенови и черешови дървета.
(2) Дърветата посочени в предходната алинея се отсичат само с разрешението на кмета на Общината, въз основа на протокол на комисия, която установява, че дърветата са стари, изсъхнали, пречат на преминаването по пътищата или са лошо плододаващи. В разрешението се предписва задължително засаждането на същия брой дървета от подходящ вид.
Чл.12. Забранява се преминаването през чужди селскостопански имоти, прокарването на вади, инсталации и съоръжения освен при установено право на преминаване и право на прокарване и при пълно обезщетяване на причинените вреди.
Чл.1З. Прокарването на пътища и вади в селскостопанските имоти се извършва при спазване на изискванията на чл.З6 от ЗОСИ:
1. По влязъл в сила кадастрален план на съответната местност и след обезщетение на собственика на имота, който се засяга;
2. По взаимно разбирателство на всички собственици на засегнатите селскостопански имоти. При спорове относно прокарване на пътища и вади в селскостопанските имоти, заинтересованите лица отнасят въпроса до Районния съд.
З. По писмено искане на собственик, който няма достъп до път след, което Кметът на Общината възлага на комисия от длъжностни лица да определи място за преминаване, като се спазва изискването да се причинява най-малка вреда, а също така да се определи размера на обезщетението за вреди, които се причиняват на тази земя.
Заповедта на кмета подлежи на обжалване пред Районния съд.
Чл.14. Забранява се изкарването на оборски тор по общински места.
Чл.15. Забранява се паленето на стърнищата.
Чл.16. Забранява се паленето на огньове до горски масиви и неожънати ниви.
[bookmark: _Hlk184906582]V. АДМИНИСТРАТИВНО - НАКАЗАТЕЛНИ РАЗПОРЕДБИ

Чл.17.(1). На нарушителите на наредбата се налагат следните глоби:
1. Наказва се с глоба от 100 лв. до 500 лв. ако не подлежи на по-тежко наказание който:
А. Отсече, унищожи или повреди без разрешение дърво или лоза;
Б. Влиза или преминава, или пускат животни през селскостопанските земи с посеви, трайни или цветни насаждения, без да имат право на това, като с това причинява вреди на селскостопанското имущество.; [image: ]
В. Прокарват инсталации съоръжения и пътища през чужди селскостопански земи, без разрешение, като причинява вреди на селскостопанското имущество;
Г. Причинява вреди на селскостопанското имущество посредством замърсяване на въздуха,водите и почвата.
2. При повторно нарушение,нарушителите се наказват с глоба от 150 лв. до 800 лв. 
З. Длъжностно лице, което извърши, нареди или допусне да се извърши нарушение, се наказва с глоба от 100 лв. до 800 лв. а при повторно нарушение, се наказва с глоба от 150 лв. до 1500 лв. 
4. Който открадне селскостопанско имущество се наказва с глоба от 150 лв. до 500 лв. ако не подлежи на по-тежко наказание.
5. Когато кражбата е извършена с МПС или със превозно средство с [image: ]животинска тяга, същите се отнемат в полза на държавата от компетентния за това държавен орган, след сигнал от Общината.
б. Когато кражбата е извършена нощно време с не моторно превозно средство на нарушителя се налага глоба от 15 лв. до 800 лв. 
7. Полски пазач или друго длъжностно лице, което не състави констативен акт на нарушител се наказва с глоба от 2 лв. до 30 лв. 
чл.18. Наказателното постановление по тази Наредба се издава от кмета на Общината.

ПРЕХОДНИ И ЗАКЛЮЧИТЕЛНИ РАЗПОРЕДБИ

[bookmark: _Hlk184909390]§1. Изпълнението на Наредбата се възлага на кмета на Община Пирдоп.
§2. Настоящата Наредба е приета с Решение № 43 / 24.06.2004г. на ОбСПирдоп и може да бъде изменена по реда на приемането и.
§З. Наредбата по опазване на селскостопанското имущество се издава на основание чл.22, ал. 1 от ЗМСМА.
§4. Наредбата влиза в сила след приемането и от Общинския съвет.
§5. ( нов с Решение № 127/25.09.2025г. на ОбС-Пирдоп в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз)  Размерът на всички парични суми, посочен в български лева, се превалутира и закръглява в евро, съобразно реда по чл. 12 и чл. 13 от Закона за въвеждане на еврото в Република България

